open-index/open-wikipedia-markdown huggingface dataset:
אקס-מן: ימי עבר עתידי

**ימי עבר עתידי** (באנגלית: **Days of Future Past**) היא קשת סיפור פופולרית שפורסמה בחוברות הקומיקס *[[אקס-מן|The Uncanny X-Men #141-142]]* מבית מארוול קומיקס בין ינואר לפברואר 1981. את הסיפור כתב כריס קלרמונט ואייר ג'ון ביירן. הסיפור עוסק בעתיד חלופי דיסטופי שבו מוטאנטים נכלאים במחנות ריכוז. קיטי פרייד המבוגרת מעבירה את תודעתה לתוך קיטי פרייד הצעירה מזמן ההווה, ומביאה את חבורת האקס-מן למנוע מרגע גורלי בהיסטוריה לגרום לפאניקה המונית נגד המוטאנטים.

באותה תקופה, הצוות הקריאייטיבי כריס קלרמונט וג'ון ביירן פרסמו גם את קשת הסיפור "אקס-מן: סאגת הפניקס האפלה". שני הסיפורים הללו העלו את פופולריותו של הזיכיון, ועלילתו של "ימי עבר עתידי" עובד מספר פעמים לאורך השנים, בין היתר גם ב"אקס-מן: סדרת האנימציה". הגיליון הראשון של קשת הסיפור נבחר במקום ה-25 ברשימת חוברות הקומיקס הגדולות מכל הזמנים של שנת 2001. מציאות זו נקבעה כ**ארץ-811**.

עלילת הסיפור עובדה לאקס-מן: סדרת האנימציה, שבה שולבו אלמנטים מהסיפור לסיפורו של בישופ, שחוזר בזמן כדי לגלות בגידה בשורות האקס-מן. כמו כן, וולברין והאקס-מן הציגה עלילה דומה, כאשר פרופסור אקס נמצא בתרדמת למשך 20 שנה. כשהוא מתעורר, הוא מגלה שהמוטאנטים בעולמו נכלאו בידי זקיפי הסנטינל. הוא מתקשר עם האקס-מן מהעבר בצורה טלפתית כדי למנוע מהדברים להתרחש. עד לסוף העונה, עתיד זה נמנע, אך למעשה הוחלף בעידן אפוקליפס.

החוברת מהווה בסיס עיקרי לעלילת הסרט "אקס-מן: העתיד שהיה". 
 
## עלילה
עלילת הסיפור נעה בין זמן ההווה - שבו האקס-מן נלחמים באחוות המוטאנטים של מיסטיק - לזמן העתיד שבו האקס-מן לא הצליחו למנוע מאחוות המוטאנטים להתנקש בחייו של הסנאטור רוברט קלי. ביקום עתידי זה, זקיפי הסנטינל שולטים בארצות הברית, והמוטאנטים חיים במחנות ריכוז. חברי האקס-מן מזמן ההווה מוזהרים על העתיד לבוא בידי גרסה מבוגרת יותר של קיטי פרייד, חברת קבוצתם, שתודעתה נסעה בזמן והשתלטה על הצעירה כדי להזהירם. היא מצליחה במשימתה וחוזרת לזמנה רק כדי לגלות שהעתיד נותר ללא שינוי.

כחלק מהשלכות הסיפור, רייצ'ל סאמרס נסעה חזרה בזמן כדי להצטרף לקבוצת האקס-מן בזמן ההווה. נמרוד, הסנטינל האולטימטיבי, עקב אחריה והפך ליריבם של האקס-מן ושל מועדון הלפייר בזמן ההווה.

## קישורים חיצוניים
* ימי עבר עתידי, באתר UncannyXmen.com
* ימי עבר עתידי בפרויקט פאנדום של מארוול קומיקס

## הערות שוליים

קטגוריה:אקס-מן: סיפורים
קטגוריה:קומיקס על מסע בזמן
כנסיית טין

**כנסיית גבירתנו מלפני טין** או בקיצור **כנסיית טין** (בצ'כית: **Kostel Matky Boží před Týnem**) היא כנסיית רובע קתולית בכיכר עיר העתיקה של פראג, שבצ'כיה. היא מהווה מבנה דומיננטי בעיר העתיקה, צריחי הכנסייה מזדקפים לגובה של 80 מטר.

## היסטוריה
במאה ה-11 נבנתה הכנסייה בסגנון האדריכלות הרומנסקית עבור הסוחרים הזרים שבאו לאזור. בשנת 1256 נבנתה כנסייה חדשה במקום, הפעם בסגנון גותי. הבנייה של הכנסייה הנוכחית החלה במאה ה-14 בסגנון גותי מאוחר תחת השפעה של מאתיאס מאראס ופטר פארלר. בתחילת המאה ה-15 הבנייה כמעט הושלמה ורק הצריחים והגג היו חסרים. הכנסייה הייתה בשליטת ההוסיטים לזמן מה והייתה גם מקום מושבו של הארכיבישוף של פראג.

הגג הושלם ב-1450 והצריח הצפוני זמן קצר לאחר מכן. פסל של ייז'י מפודבראדי, מלך בוהמיה ששלט באותו זמן הוצב על הגג מתחת לגביע ענקי - סמלם של ההוסיטים. המגדל הדרומי הושלם רק ב-1511. בשנת 1626, לאחר קרב ההר הלבן, פסלו של ייז'י מפודבראדי והגביע הענק הוסרו מהכנסייה והוחלפו בפסלה של מריה הקדושה עם הילה מזהב מעליה שנוצקה מהגביע שהומס. ב-1679 הכנסייה נפגעה על ידי ברק והשריפה שפרצה בעקבות זאת כילתה את הקמרונות העתיקים והייחודיים; לאחר מכן הוחלפו לקמרונות בארוק רגילים.

עבודות שיפוץ, רסטורציה ושימור נערכו בשנים 1876–1895 ובשנים 1973–1995. עבודות שחזור ושיפוץ פנים הכנסייה נערכות אף עד היום.

## דגשים
[ימין|ממוזער|200px|הקתדרלה מכיוון מזרח; [המאה ה-19]]
* הכניסה הדרומית היא דוגמה לאדריכלות גותית, שפוסלה עם תבליט המתאר את הצליבה. הכניסה הראשית ממוקמת בצד המערבי של הכנסייה דרך מעבר צר בין המבנים מלפני הכנסייה מצד כיכר העיר העתיקה.
* מזבח הבארוק המוקדם בעל ציור משנת 1649
* בכנסייה ניצב העוגב העתיק ביותר בפראג. הוא נבנה בסביבות 1673 והוא אחד מהעוגבים המייצגים ביותר של המאה ה-17 בכל אירופה.
* האסטרונום הדני המפורסם **[[טיכו ברהה]]**, שעבד עבור הקיסר רודולף השני, נקבר בכנסייה בשנת 1601.
## ראו גם
* העיר העתיקה של פראג
* פראג
* קתדרלת ויטוס הקדוש - קתדרלה גותית שנבנתה במצודת פראג במאה ה-14
## גלריה

File:Týnský chrám 2.JPG|הכנסיה, מבט עילי מדרום מערב.
File:Týn Church upper part.jpg|החלק העליון של כנסיית טין.
File:Týn Church with the Old City Square in front.jpg|כנסיית טין עם חלק מככר העיר העתיקה בחזית.
קתדרלת טין אל מול ככר העיר העתיקה.jpg|קתדרלת טין אל מול ככר העיר העתיקה.



## קישורים חיצוניים

* 
* קתדרלת מריה הקדושה שמלפני טין, באתר התיירות הרשמי של פראג

קטגוריה:פראג: כנסיות
טין
קטגוריה:מבנים שתכנן פטר פארלר
דגל לה ריוחה

**דגל לה ריוחה** (בספרדית: **La Bandera de La Rioja**) הוא דגלה של הקהילה האוטונומית הספרדית לה ריוחה. הדגל אושרר על ידי מועצת המעבר של הקהילה בשנת 1979 ופורסם בחוק מה-9 ביוני 1982 כדגל הקהילה האוטונומית, לפיהו עיצובו של הדגל הוא ארבעה פסים אופקיים בצבעי אדום, לבן, ירוק וצהוב כאשר הדגל עשוי להיות מוטען בסמל הקהילה האוטונומית. השימוש בדגל הוא בגדר חובה לרשויות הקהילה.

## היסטוריה
### משאל העם
לאחר הצהרתה של מועצת המחוז כי בנכונותה להשלים את ההליכים הפורמליים לקבלת אוטונומיה על האזור, נקבע כי יוני 1977 יהיה המועד האחרון לאוכלוסייה למשלוח הצעות לבחירת דגל ולפרסם אותו ברשומות המחוז. לאור זאת, אמצה התקשורת המקומית את הרעיון והחלה במסע פרסום במהלך חודשי יוני ויולי של אותה השנה. למרות שמספר פוליטיקאים קראו לרגיעה ולבחינת נושא הדגל, חשבו אחרים כי הנושא הוא בעל דחיפות.

מתוך 260 ההצעות לעיצוב שהתקבלו, 11 הגיעו מאת מומחי וקסילולוגיה, וב-5 באוגוסט, התכנסה העצרת הכללית, והכריזה על משאל בקרב אוכלוסיית המחוז על 5 דגמים. המשאל התקיים בין ה-1 ל-15 בספטמבר, בניהולו של פליפה ליאון, אב מנזר וההיסטוריון הרשמי, שבמהלכו נאספו בין 15,000 ל-20,000 פתקים.

עם זאת, המשאל לא נשא פרי, ותהליך הבחירה הגיע למצב של קיפאון עד אשר נשיא המועצה דאז, חוליו פרננדז לואיס סביליה, הקפיא את כל הליך הבחירה. לאחר שמשאל העם נכשל, שאלת ההכרזה על הדגל זכתה להתעלמות מצדם של הפוליטיקאים.

## קישורים חיצוניים
* הדגל באתר מועצת לה ריוחה
* 

לה ריוחה
קטגוריה:לה ריוחה (קהילה אוטונומית)
קורנרשוט

ממוזער
**קורנרשוט** (באנגלית: **CornerShot**) היא ערכה נושאת אקדח המיועדת למתאר של לוחמה בשטח בנוי ומאפשרת ביצוע ירי תוך הישארות היורה מאחורי מחסה וכך מקטינה את הסכנה למפעיל הנשק.

## מבנה ופעולה
הערכה בנויה משני חלקים עיקריים: חלק אחורי הנישא על ידי המפעיל ומעוצב כרובה וחלק קדמי הניתן להסטה לצדדים ובו מותקן האקדח. מצלמת וידאו המותקנת בחלקה הקדמי של הערכה מעבירה תמונה המתואמת עם כוונת האקדח למסך המותקן בחלקה האחורי של הערכה. לחיצה על ההדק בחלק האחורי של הערכה מפעילה את ההדק של האקדח.

### תצורות ותכונות נוספות
בשלב ראשון של הפיתוח הייתה רק תצורה של ערכה נושאת אקדח, בה הערכה משמשת כאמצעי עזר ולא כנשק עיקרי, היות שהקונספט מקשה על החלפת מחסנית מהירה ותפעול מעצורים באקדח. הגרסה התקנית של הערכה נושאת אקדח גלוק אך ניתן להתאימה לאקדחים אחרים.

תצורות נוספות של הערכה שפותחו בהמשך כוללות שימוש במטול רימונים M-203 ואף התאמה של נשיאת תצורה מקוצרת של גלבוע. בתצורה זו ניתן לפרק את הנשק ולהמשיך להשתמש בו כנשק עיקרי וכן להחליף מחסניות ולתפעל מעצורים בעודו מורכב (אך לא מהר כמו בנשק מופרד).

ניתן להתקין מצלמות וידאו המותאמות לראיית לילה וכן לשדר את התמונה המתקבלת מהמצלמה (למשל, לחפ"ק).

## פיתוח
את הערכה פיתחו סא"ל במילואים עמוס גולן, מנכ"ל חברת "סילבר שאדו" (Silver Shadow) - יוצא הצנחנים ומפקד בית הספר ללוחמה בטרור ויחידת דובדבן בעברו - ואפרים יערי. "סילבר שאדו" הוקמה בשנת 1995, והציגה לראשונה את ה"קורנרשוט" בשנת 2003. הערכה מפותחת בשיתוף חברת תעשיות נשק לישראל (IWI).

## משתמשים
בישראל הערכה מצויה בשימוש הימ"מ, היחידות המיוחדות של משמר הגבול, יחידות מובחרות בצה"ל וכן בית הספר ללוחמה בטרור.

במרץ 2006 הודיעה חברת "סילבר שאדו" כי מכרה את הרובה למשרד ההגנה הבריטי, במטרה שישמש את הצבא הבריטי במלחמת עיראק.

במרץ 2017 פורסם כי הערכה נמצאת בשימוש הכוחות המיוחדים של מיאנמר במאבקם במיעוט הרוהינגי במיאנמר.

במאי 2020 פורסם כי הערכה נמכרה גם למשמר החופים הפיליפיני.

## ראו גם

* התפתחות כלי הירי

## קישורים חיצוניים
* אתר "קורנרשוט" (באנגלית)
* אתר חברת "סילבר שאדו" (באנגלית)
## הערות שוליים

קטגוריה:ישראל: המצאות
קטגוריה:התעשייה הצבאית: נשק קל
קטגוריה:תעשיות נשק לישראל
קטגוריה:עזרים טקטיים לכלי ירייה
קטגוריה:ערכות
נטלי דדון

**נטלי דדון** (נולדה ב-24 ביוני 1983, י"ג בתמוז ה'תשמ"ג) היא דוגמנית, מנחת טלוויזיה ופעילת ימין ישראלית.

## ביוגרפיה
דדון נולדה וגדלה בקריית ביאליק למשפחה ממוצא מרוקאי. הוריה בעלי מסעדת דגים ומועדון לילה. כשהייתה בת 12, התגרשו הוריה. לדדון אחיות בשם דבי ושירן, אח נוסף מנישואיה השניים של אמה, ואח מנישואיו השניים של אביה. דדון החלה בלימודי הוראת המתמטיקה במכללת אורנים אך עזבה בשלב מוקדם.

בתחילת שנות האלפיים פתחה בקריירת דוגמנות. תחילה השתתפה בתחרות מלכת היופי 2002. בשנת 2008 נבחרה להשתתף בתוכנית הריאליטי "הדוגמניות", בה הייתה אחת המתמודדות הבולטות וסיימה במקום הרביעי. לאחר התוכנית, השתתפה בכמה פרסומות, וחזרה למסך כשהשתתפה בתוכנית "לילה בכיף" (בפינת "הבכיפיות") בערוץ ביפ. בהמשך הנחתה בביפ תוכנית בשם "קומדי בר", שבה התארחו קומיקאים בתחילת דרכם. בנוסף, כיכבה עם אמה בסדרה הדוקומנטרית "חלומות מפלסטיק" בהוט בידור ישראלי.

בשנת 2012 השתתפה בתוכנית המציאות "הישרדות VIP" בערוץ 10. בהמשך, הגישה את התוכנית "לייק בישראל" בערוץ 24. בנובמבר 2014 הנחתה את טקס פרסי המוזיקה של MTV ישראל לצדו של ג'ייסון דנינו-הולט. ב-2019 השתתפה בתוכנית "האח הגדול VIP עונה 3" ברשת 13, ובגמר התוכנית הגיעה למקום הרביעי. במרץ אותה שנה, עם סיום דרכה ב"האח הגדול", הצטרפה לפאנל התוכנית "הדו"ח היומי" ברשת 13.

דדון מתבטאת בנושאים חברתיים ופוליטיים בתקשורת וברשתות החברתיות ובשדולה לחיזוק הזהות היהודית בכנסת.

במרץ 2024 הייתה פרזנטורית למסע פרסום של אגודת אפרת.

## חייה האישיים
דדון היא אם לבן. מתגוררת בהרצליה פיתוח. עד ספטמבר 2025, ניהלה זוגיות עם אבי בנה, עמית פרליס.

## קישורים חיצוניים

* 
* 
* 
* 
* 
* 
* 
* 
* 
* 
* 
* 
*  

## הערות שוליים

קטגוריה:מנחות טלוויזיה ישראליות
קטגוריה:דוגמניות ישראליות
קטגוריה:דוגמנים ישראלים
קטגוריה:מתחרי הישרדות (ישראל)
קטגוריה:מתחרי האח הגדול (ישראל)
קטגוריה:משתתפות בתחרות מלכת היופי (ישראל)
קטגוריה:מתחרות הדוגמניות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:מורשעים בנהיגה תחת השפעת חומרים משכרים בישראל
קטגוריה:ישראליות שנולדו ב-1983
קטגוריה:ישראלים שנולדו ב-1983
קטגוריה:הרצליה פיתוח: אישים
קטגוריה:קריית ביאליק: אישים
ישראל גנץ

**מנחם ישראל גנץ** (נולד בכ"ו באדר א' ה'תשל"ח, 5 במרץ 1978) הוא ראש המועצה האזורית מטה בנימין וראש מועצת יש"ע.

[250px|ממוזער|ישראל גנץ במפגש עם [נשיא מדינת ישראל|נשיא המדינה ראובן ריבלין ומנהיגות ברשויות המקומיות. הוקרה על עשייתם למען הציבור בתקופת המאבק בנגיף הקורונה, ינואר 2021]]

## ביוגרפיה
נולד לרב חיים גנץ וימימה. אביו הוא ראש ישיבת מעלה אליהו בתל אביב וממקימי ישיבת שבי חברון. אמו, ימימה (לבית איגרא) היא פסיכולוגית. ישראל גדל בימית, ולאחר הפינוי עבר עם משפחתו לקריית ארבע, שם חי 17 שנים.

עם סיום לימודיו בישיבת ירושלים לצעירים (ישל"צ) החל את מסלול ההסדר ב"ישיבת דימונה"-"מצפה רמון" ושירת בחטיבת גבעתי כלוחם ומפקד. לאחר שירותו הצבאי למד דיינות כ-8 שנים בכולל הדיינות בפסגות, ומאז מתגורר בפסגות.

גנץ למד תואר ראשון בכלכלה ומנהל עסקים באוניברסיטת אריאל, ותואר שני במנהל עסקים בהתמחות במימון ואסטרטגיה באוניברסיטה העברית בירושלים.

משמש שנים רבות כחובש ונהג אמבולנס במד"א וכונן באיחוד הצלה, מתאמן בג'ו ג'וטסו ובעל חגורה שחורה.

## פעילותו
גנץ חבר בפורום למנהיגות צעירה בו חברים מנהיגים וכלכלנים בולטים מכל הזרמים.

בשנת 2007 החל לכהן כחבר מליאת המועצה האזורית מטה בנימין, חבר הנהלת המועצה, חבר הנהלת מתנ"ס בנימין וחבר ועדת המכרזים של המועצה. בין השאר שימש כמנהל פרויקטים בעמותת אלע"ד וכעוזרו של דוד בארי.

בשנת 2013 התמנה לתפקיד סגן וממלא מקום ראש המועצה האזורית מטה בנימין תחת ראש המועצה אבי רואה. בנוסף, גנץ היה אמון במועצה על תחום הפיתוח הפיסי. במהלך תפקידו, ניהל את יישום החלטת הממשלה מס' 2583 להקמת היישוב עמיחי למפוני עמונה.

לקראת הבחירות לרשויות המקומיות ב-2018 הכריז על התמודדותו לראשות המועצה האזורית מטה בנימין. בבחירות המוניציפליות שהתקיימו ב-30 באוקטובר 2018 גבר על שילה אדלר, ונבחר לתפקיד ראש המועצה.

בבחירות לראשות מועצת מטה בנימין ב־2024 נבחר גנץ לכהונה נוספת כמועמד יחיד.

ב-6 במאי 2024 נבחר לראש מועצת יש"ע.

## חיים אישיים
גנץ נשוי לתהילה (לבית רגב) ואב לשבעה ילדים. מתגורר ביישוב פסגות שבבנימין.

דודו הרב אליעזר איגרא כיהן כדיין בבית הדין הרבני הגדול בירושלים וסבו יעקב איגרא היה מנהל בית חינוך עיוורים ולאחר מכן הקים את עמותת "קרן אור" שהפעילה מוסד לילדים עיוורים, גיסו הרב אוריאל אליהו מכהן כדיין בבית הדין הרבני בנתניה.

## קישורים חיצוניים

* 

* .
* , מתוך בשבע, גיליון 683.
* 
* 
* 

## הערות שוליים

קטגוריה:ראשי המועצה האזורית מטה בנימין
קטגוריה:סגני ראשי רשויות מקומיות בישראל
קטגוריה:ציונות דתית: אנשי ציבור
קטגוריה:בוגרי ישיבת ירושלים לצעירים
קטגוריה:בוגרי ישיבות הסדר
קטגוריה:פסגות: אישים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת אריאל בשומרון
קטגוריה:משפחת גנץ
קטגוריה:בוגרי מכון בני דוד פסגות
קטגוריה:ימית: אישים
קטגוריה:ישראלים שנולדו ב-1978
אווז אפור

[ממוזער|[אווז הבית]]
ממוזער| ''Anser anser''

**אווז אפור** (שם מדעי: *Anser anser*) הוא מין אווז ממנו בוית אַוַּז הַבַּיִת.

## [[רבייה]]
גודל התטולה נע בין חמש לשמונה ביצים בקן גדול בין צמחייה צפה או צמחיית קנים (קנה מצוי, סוף וכדומה). תקופת הדגירה היא כ-28 ימים. בניגוד לרוב עופות המים, נשאר הזכר עם משפחתו. למעשה, לאווזים תא משפחתי מלוכד יותר בהשוואה לברווזים מצויים (Anatinae). שני ההורים מגנים על צאצאיהם האפרוחים מפני התקפות של ציפורים אחרות או יונקים טורפים. המשפחה ממשיכה להישאר ביחד לאורך כל השנה. אוכלוסיות נודדות ירכיבו להקות גדולות ממספר משפחות. כאשר מראים האפרוחים של השנה הקודמת מוכנות להקים טריטוריה משלהם, הם מגורשים מהלהקה\להק בידי אביהם או בידי אווזים בוגרים אחרים.

## תזונה
אווזים אפורים הם עופות מרעה אשר ניזונים בעיקר מעשב, אך ילקטו גם דגנים, שורשים ועלווה. מקוריהם קטנים יחסית, על כן יעדיפו שדות מרעה ואחו שבקר וצאן משחרים בהם. אווזים מזהים את העשבים והדגנים המזינים יותר באחו, אך מאחר שלעשבים ערכים תזונתיים פחותים יחסית על האווזים לרעות זמן ממושך מהיום. בעתות סכנה, האווזים הכבדים ממילא נדרשים להמריא במהירות ועל כן מערכת העיכול צריכה להיות ריקה. מערכת העיכול של האווזים מאפשרת ספיחת חומרים תזונתיים במהירות והיפטרות מהירה מהפסולת.

## שימוש בידי האדם

האווז בוית לפני כ-5,000 שנים במספר אזורים במקביל - הן בסין והן במצרים. לאורך ההיסטוריה נהגו לגדל אווזי בית לצורכי ביצים ובשר למאכל, וכן על מנת להפיק עור ונוצות לשימושים שונים. נוצות אווז ארוכות שימשו בעבר לכתיבה.

כיום מגדלים אווזים בלולים תעשייתיים בלהקות גדולות, בעיקר בתעשיית הבשר והנוצות.

כבד האווז נחשב למעדן ומחירו גבוה. במספר מקומות בעולם קיימת תעשייה של פיטום אווזים לצורך הגדלת הכבד באופן מלאכותי. הפיטום נעשה באמצעות צינור האכלה מסיבי המוכנס ידנית דרך הוושט, דרכו נדחס המזון ישירות לקיבה באמצעות לחץ אוויר גבוה.
פעולת הפיטום כרוכה בנזקים משמעותיים לבריאותם ולרווחתם של העופות המפוטמים, ובלחץ ארגוני זכויות בעלי חיים נאסרה במדינות רבות, לרבות ישראל.

נוצות ומוך אווזים (פלומה הנמרטת מאזור החזה של האווז) הם מילוי נפוץ למצעים ולשמיכות פוך. מילוי שתכולת המוך בו גבוהה נחשב לאיכותי יותר. מריטת הנוצות נעשית באווזים בעודם חיים, מספר פעמים במהלך חייהם. פעולה זו כרוכה בכאב ובעקה לאווזים, וסופגת גם היא ביקורת מצד פעילי זכויות בעלי חיים.

## לקריאה נוספת
* מיכה לבנה, **לקסיקון [[החי והצומח של ארץ ישראל]]**, כרך שני, עורך - עזריה אלון, משרד הביטחון – ההוצאה לאור, 1995 

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: אווזאים
קטגוריה:אווזים
קטגוריה:בעלי חיים שתוארו ב-1758
ג'אנג שיאנליאנג

**ג'אנג שיאנליאנג** (1936 – 27 בספטמבר 2014) היה סופר ומשורר סיני אשר היה אסיר פוליטי ובמשך עשרים ושלוש שנים לסירוגין היה כלוא במחנות כפייה, עבודה וחינוך מחדש בסין. ספריו תורגמו לשפות רבות ולעברית.

הוא נולד ב-1936 בנאנג'ינג, למשפחה מהמעמד הבינוני. אביו היה חבר בקוומינטנג של סין, הוא היה תעשיין ומוכר כאיש ימין. בעקבות עליית המפלגה הקומוניסטית של סין לשלטון ב-1949 נכלא אביו של הסופר בכלא הסיני, הוא הואשם בריגול ומת בכלא. ב-1949 בהיותו בן שלוש עשרה החל ג'אנג לפרסם את שיריו ובשנת 1957 בעקבות פרסום שירו **הרוח הגדולה** בעיתון סיני Yan River  השיר עורר את אהדת הקוראים וזכה להצלחה רבה ומאידך המשורר הואשם בכך ששיריו אנטי קומוניסטים וימניים. הוא נשלח ונכלא במחנה עבודה לחינוך מחדש ב-נינגשיה. משנת 1957 עד 1979 החל הסופר להיכלא בבתי כלא ומחנות עבודה לחינוך מחדש, לתקופות של שלוש שנים ויותר, בין היתר הוא הואשם בקונטרה- רבולוציונריות. ב-1970 אף בוימה הוצאתו להורג. ב-1979 בעקבות מדיניותו של מנהיג סין דנג שיאופינג, טוהר הסופר מפשעיו, וכבר לא נחשב בעיני השלטון לאויב העם הסיני, הוא שוחרר מהכלא.

ב-5 ביוני 1993 נעצר שוב על רקע כוונתו לקיים טקס זיכרון ביום השנה הרביעי לטבח בכיכר טיאננמן. בלא משפט נגזרו עליו שלוש שנות מאסר.

## ספריו שתורגמו לעברית
***לחיות את המוות**, מאנגלית צילה אלעזר, ספרית מעריב, 1993
***חצי גבר הוא אישה**, תרגום: יותם ראובני, ספרית מעריב. 1991
***עץ המשי**, תרגום: חנוך ברטוב. הוצאת עם עובד 1986

## קישורים חיצוניים

* על הספר עץ המשי, ביקורת מאת עידן אייל
* כתבה על הסופר (in the independent)
* תולדות חייו ויצירתו 
* דני מוריסון כותב על הסופר (באנגלית)
* 

## הערות שוליים

קטגוריה:סופרים סינים
קטגוריה:משוררים סינים
קטגוריה:אסירי מצפון על פי ארגון אמנסטי אינטרנשיונל
קטגוריה:אסירים פוליטיים
קטגוריה:סינים שנולדו ב-1936
קטגוריה:סינים שנפטרו ב-2014
1847 במדע

## אסטרונומיה
* פרסום קטלוג כוכבים חדש - Histoire Céleste Française. שיטת מספור הכוכבים שפותחה לקטלוג זה נמצאת בשימוש עד היום.
* 1 ביולי – גילוי אסטרואיד מס' 6 - הבה 6 על ידי קארל הנקה.
* 20 ביולי – גילוי כוכב שביט 23P/Brorsen–Metcalf 
* 13 באוגוסט – גילוי אסטרואיד מס' 7 - איריס 7 על ידי ג'ון הינד.
* 18 באוקטובר – גילוי אסטרואיד מס' 8 - פלורה 8 על ידי ג'ון הינד.

## כימיה
* גילוי ניטרוגליצרין על ידי אסקניו סובררו.
* הרמן קולבה הצליח לקבל חומצה אצטית מחומרים לא אורגנים.

## מתמטיקה
* פרסום יסודות של אלגברה בוליאנית על ידי ג'ורג' בול.
* פרסום מחקר ראשון בתחום טופולוגיה על ידי יוהאן ליסטינג.

## פיזיקה
* ניסוח חוק שימור האנרגיה על ידי הרמן פון הלמהולץ.

## נולדו
* 21 בינואר – ז'וזף לה בל, כימאי צרפתי (נפטר ב-1930)
* 11 בפברואר – תומאס אלווה אדיסון, ממציא אמריקאי (נפטר ב-1931)
* 3 במרץ – אלכסנדר בל, ממציא סקוטי (נפטר ב-1922

## נפטרו
* 9 במרץ – מרי אנינג, חוקרת טבע אנגליה (נולדה ב-1799
* 10 במרץ – צ'ארלס האטשט, כימאי אנגלי (נולד ב-1765)
* 11 בנובמבר – יוהאן דיפנבך, מנתח גרמני (נולד ב-1792)

## קישורים חיצוניים

*
אל יבנה הגליל

**אל יבנה הגליל** הוא שיר נודע ביישוב היהודי בארץ ישראל, כנראה כבר מתקופת העלייה הראשונה. מחברו אינו ידוע ולחנו עממי. השיר מבוסס על פיוט בשם דומה.נהגו לשיר אותו באירועים חשובים, בעתות עצב או שמחה, ובמסיבות ואירועים חגיגיים, דרך כלל בהרכבים מקהלתיים, והושר לרוב תוך כדי ריקוד הורה. וזכה לעיבודים וביצועים רבים במאה ה-20 וה-21.
אנשי העלייה השנייה והשלישית, יצרו גרסאות על מילותיו, בהומור ובשנינה, בחילופי מילים ומשפטים אשר תיארו את תנאי המחיה והווי החיים והתודעה החלוצי.

ברוך אגדתי יצר בשנת 1921 ריקוד הורה אמנותי לשיר זה.
## קישורים חיצוניים

* אל יבנה הגליל, בספרו של ל"א אריאלי
* 
* 

## הערות שוליים

קטגוריה:שירים בעברית
קטגוריה:ציונות בתרבות
זהות (אלבום)

**זהות** הוא האלבום השלישי של להקת מרסדס בנד. האלבום הופץ ב-30 ביוני 2011. אלבום זה, שהופק יחד עם יוסי פיין, הוא האלבום הראשון של מרסדס בנד שנכתב ובוצע כולו על ידי ההרכב החדש (גיא שמי כגיטריסט ויוני כהן כבסיסט). השינויים בהרכב באים לידי ביטוי בסגנון המוזיקלי של האלבום, שסגנונו דומה יותר לרוק הכבד שאפיין את האלבום השני מאשר לפאנק (Funk) שאפיין את האלבום הראשון.

ב-28 במרץ 2011 הופץ סינגל ראשון מאלבום זה, "**מה פתאום**". סינגל נוסף שהופץ זמן מה לאחר מכן נקרא "**וודו**". ב-31 במאי הופץ הסינגל השלישי העונה לשם "**פאטה מורגנה**". ב-30 באוגוסט, כבר אחרי יציאת האלבום הופץ סינגל נוסף בשם "**סופי**" לשיר צולם גם קליפ בבימוי קרן חכמה (אשתו של גל תורן).

## רשימת שירים

## קישורים חיצוניים

* 

קטגוריה:אלבומי מרסדס בנד
קטגוריה:אלבומים בעברית
קטגוריה:אלבומי חברת התו השמיני
אורנה בורדמן

**אורנה בורדמן** (נולדה ב-1959) היא סופרת ישראלית.

## קורות חייה
בורדמן נולדה באילת למשפחה מסורתית ולמדה בבתי ספר חילוני בעיר. שנתיים לאחר סיום שירותה הצבאי, בהם התגוררה בתל אביב, חזרה בתשובה ועברה לגור בירושלים.
על ילדותה מספרת בורדמן כי בשל ליקויי למידה, התקשתה לקרוא ספרים עד גיל שמונה עשרה שאז באופן בלתי מובן החלה לקרוא. למרות זאת, במשך השנים בורדמן כתבה מספר רומנים.

את ספרה הראשון "בודדה במערכה" שלחה למספר הוצאות ספרים שדחו אותו כולם. לאחר שש שנים שכתב היד שהה במגירה, בורדמן הביאה את כתב היד לבת שירות ששירתה ביישוב מגוריה כדי שתקרא אותו, וזו העבירה את הספר לבתו של מנכ"ל הוצאת ידיעות ספרים מבלי שקראה אותו - וכך הוא זכה לפרסום.

בורדמן כותבת רומנים היסטוריים המיועדים למגזר הדתי לאומי. על ספריה זכתה בפרס הספריות הציבוריות לישראל.

בורדמן נשואה ואם לשישה. היא מתגוררת במעלה חבר שם היא משמשת כבלנית וחברה בצוות חירום יישובי (צח"י).

## ספריה
* **בודדה במערכה** (ידיעות ספרים, ה'תשס"ח)
* **היינו כחולמים** (ידיעות ספרים, ה'תש"ע)
* **מלכה בעל כורחה** (ידיעות ספרים, ה'תשע"א)
* **פסיעות בחול** (ידיעות ספרים, ה'תשע"ג)
* **רואים רחוק** (ידיעות ספרים, ה'תשע"ה)
* **מפגש עם עצמי** (דברי שיר, ה'תשפ"א)

## קישורים חיצוניים
* 
* 
* 
* 

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:אמניות ישראליות שחזרו בתשובה
קטגוריה:סופרות כותבות עברית
קטגוריה:סופרים כותבי עברית
קטגוריה:מתנחלות
קטגוריה:מעלה חבר: אישים
קטגוריה:ישראליות שנולדו ב-1959
קטגוריה:ישראלים שנולדו ב-1959
גבי לסרי

**גבריאל (גבי) לסרי** (נולד ב-6 באוקטובר 1956), הוא כדורגלן עבר ישראלי ששיחק כמגן ימני ברוב שנותיו בהפועל תל אביב ובנבחרת ישראל. לסרי היה השחקן הראשון שעבר ישירות מהפועל תל אביב למכבי תל אביב בשנת 1983 במהלך שקיבל את הכינוי ה"בגידה הגדולה".

## קריירה
לסרי נולד ביפו ובגיל צעיר עבר עם משפחתו לבת ים. החל לשחק במחלקת הנוער של הפועל תל אביב ועלה לקבוצה הבוגרת ב-1975 כשהוא בן 19, תחת הדרכתו של המאמן הארי גיים. באותן שנים הוחלט במועדון להצעיר את הקבוצה ולסרי, כמו גם בני דורו, גילי לנדאו, מאיר נחמיאס ושבתאי יחבס הועלו לקבוצה הבוגרת. בשנה הראשונה בקבוצה הבוגרת נאלץ להילחם על מקומו במגרש, אולם במשך הזמן הפך למגן הימני הקבוע של הקבוצה, והצטיין בתפקידו בזכות משחקו האגרסיבי.

תחת הדרכתו של המאמן דוד שווייצר עשה את הפריצה הגדולה. המאמן שהגיע לקבוצה ב-1980 הוביל את הפועל תל אביב שנה מאוחר יותר לזכייה באליפות ראשונה מאז 1969, ויכולתו של לסרי בקבוצה הובילה אותו ללבוש את מדי נבחרת ישראל. באותה שנה הוא הפסיד עם הפועל בגמר גביע המדינה לבני יהודה, ועונה לאחר מכן באותו המעמד הפסיד להפועל יהוד כשהוא יודע שזהו משחקו האחרון בקבוצה.

לקראת סוף עונת 1981/1982 שכנע המאמן דוביד שוויצר את לסרי להצטרף אליו לקבוצת מכבי תל אביב. בשל היריבות בין הקבוצות, המעבר היה לא מקובל, שכן נאמנות לקבוצה מסוימת הייתה שיקול בולט יותר מהשיקול הכספי. לאחר שחתם על החוזה אצל היריבה העירונית, בהפועל תל אביב לא מיהרו לשחררו ולסרי נותר 8 משחקים מחוץ לקבוצה. רק בעקבות לחץ של השחקן חתמו במועדון על שחרורו במהלך שאוהדי הקבוצה לא קיבלו. בסיום אותה עונה שיחקה הפועל תל אביב בגמר גביע המדינה השלישי ברציפות שלה (אחרי שני הפסדים), פגשה את מכבי תל אביב עם לסרי, ניצחה 2-3 וזכתה בגביע.

אחרי שנה במכבי תל אביב עבר לסרי לעונה אחת למכבי נתניה ושנה מאוחר יותר, ב-1985, חזר להפועל תל אביב ואף זכה עימה באליפות המדינה ב-1985/1986. בעונת 1986/1987 עבר להפועל פתח תקווה לשנה אחת, ומשם עבר להפועל טבריה, ובסיומה של אותה עונה פרש ממשחק פעיל.

### נבחרת ישראל
הופעת הבכורה של לסרי בנבחרת ישראל הייתה ב-15 בפברואר 1983 בניצחון 3–2 על  במסגרת משחק ידידות. ההופעה הראשונה שלו בטורניר רשמי הייתה ב-8 ביוני 1983 בהפסד 0–2 ל במסגרת מוקדמות המשחקים האולימפיים של 1984.

משחקו האחרון במדים הלאומיים היה במסגרת מוקדמות מונדיאל 1986 ב-10 בנובמבר 1985, שנערך באצטדיון רמת גן והסתיים בניצחון 3–0 מול נבחרת ניו זילנד. בסך הכל רשם לסרי 14 הופעות במדי נבחרת ישראל.

## קישורים חיצוניים

*  במוזיאון הפועל פתח תקווה
* 
* 

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בת ים: כדורגלנים
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלני מכבי נתניה
קטגוריה:כדורגלני הפועל פתח תקווה
קטגוריה:כדורגלני הפועל טבריה
קטגוריה:כדורגלני נבחרת ישראל
קטגוריה:ישראלים שנולדו ב-1956
סכר אלומות

שמאל|ממוזער|250px|קטע הירדן בצמוד ומדרום לסכר, המים הם ממוביל המים המליחים
**סכר אלומות** הוא סכר הבנוי מסלעים ועפר על נהר הירדן הדרומי, 2 ק"מ מדרום לסכר דגניה. סכר אלומות נבנה כדי להפריד בין המים באיכות גבוהה מצפון לסכר, ומים מזוהמים ובאיכות נמוכה מדרומו. בנקודה זו נפסקת זרימת הירדן הדרומי, והמים הזורמים בירדן בקטע שמדרום לסכר הם מי המוביל המלוח הנשאבים ממעיינות בצפון הכנרת, שפכים אחרי טיפול ראשוני, ומי שיטפונות ומעט מים מזרימה דקה שזורמת מסכר דגניה.

המים בקטע הנהר שבין סכר דגניה לסכר אלומות מקורם בקילוח דק של מים היוצא מסכר דגניה. מים אלה מוזרמים כדי לאפשר את קיום אתר ירדנית; אתר טבילה בנהר הירדן המיועד לצליינים נוצרים, את אתרי הנופש הנוספים בקטע זה, וכן כתעלת השקיה מקומית של השדות באזור.

בקטע הירדן שבין סכר אלומות ועד המפגש עם נהר הירמוך, כ-6 ק"מ דרומה, מוזרמים לערוץ הנהר באמצעות תעלת המים המליחים, כ-14 מיליון מ"ק של מים מליחים שמקורם בשני מעיינות מליחים ממערב לכנרת, מעיין טבחה המזרים בין 12–14 מיליון מ"ק בשנה וריכוז הכלוריד במים מגיע ל-2,000 מ"ג לליטר, והמעיינות של חמי טבריה המזרימים כ-1–2 מיליון מ"ק מים לשנה, עם ריכוז כלוריד של 18,000-15,000 מ"ג לליטר. בנוסף למי המעיינות מוזרמים ממאגר השופכין "ביתניה" כ-2 מיליון מ"ק מי שפכים של טבריה ויישובי האזור שעברו טיפול ראשוני ולא מספיק לשימוש חקלאי. בחורף מקבל קטע זה בערוץ הנהר גם זרימה עונתית מנחל יבנאל.

בסוף שנת 2009 החלה הקמת מכון טיהור שיטהר את מי השופכין של טבריה ויישובי האזור. המים שיוצאים מהמכון לאחר טיהורם נמהלים עם מי המעיינות המליחים ומים מהירמוך, ומשמשים את החקלאות של משקי האזור במקום להיות מוזרמים לירדן, ובקטע זה ייבש הירדן לחלוטין. המכון, שנקרא מט"ש ביתניה, החל את פעולתו בתחילת 2015.

בסוף דצמבר 2024 נפתח סכר אלומות החדש. בזה השלימה חברת מקורות פרויקט של חידוש הסכר לאחר פירוק הסכר הישן שהוקם עוד בשנות ה-40 של המאה ה-20. מטרת הקמת סכר אלומות החדש היא להפריד ולווסת את המים, לייעל את נקודת השאיבת ממי הנחל לחקלאות של יישובי הסביבה, והבטחת מפלס מים גבוה באתר הירדנית והשיט שמצפון לו.

## ראו גם
*סכר דגניה

## קישורים חיצוניים

* 
* 
* 

## הערות שוליים

קטגוריה:נהר הירדן
קטגוריה:עמק הירדן
קטגוריה:שמירת הסביבה
קטגוריה:ישראל: סביבה
אלומות
קטגוריה:אספקת מים בישראל
קטגוריה:שביל ישראל
לאסרו בורחס

**לאסרו בורחס** (בספרדית: **Lázaro Borges**; נולד ב-19 ביוני 1986 בהוואנה) הוא אתלט קובני. הוא בעל מדליית כסף מאליפות העולם (טגו 2011) בקפיצה במוט.

## ביוגרפיה
בורחס רשם את הישגו הראשון בזירה הבינלאומית ב-2005, כשזכה במדליית הזהב באליפות מרכז אמריקה והקריביים באתלטיקה שנערכה בנסאו. שלוש שנים מאוחר יותר שמר על תוארו באליפות שנערכה בסנטיאגו דה קאלי. באותה שנה ייצג את קובה באולימפיאדת בייג'ינג, אך נפסל בכל ניסיונות הקפיצה שלו ולא העפיל לשלב הגמר. בשנת 2010 זכה בתואר נוסף באליפות האיברו-אמריקאית באתלטיקה שנערכה בסן פרננדו שבספרד.

בשנת 2011 רשם בורחס את הישג השיא שלו, באליפות העולם שנערכה בטגו. בורחס קפץ לגובה של 5.90 מ', כמו הפולני פאוול וויצ'כובסקי, אך עקב מספר פסילות רב יותר הסתפק במדליית הכסף בעוד מדליית הזהב הוענקה לוויצ'כובסקי. התוצאה שקבע מהווה שיא לאומי.

בהמשך 2011 זכה בורחס במדליית זהב במשחקים הפאן-אמריקאיים שנערכו בגואדלחרה, ובשנת 2012 זכה במדליית זהב באליפות העולם באולמות סגורים שנערכה באיסטנבול. באולימפיאדת לונדון (2012) לא הצליח בורחס לעבור את שלב המוקדמות. במהלך המוקדמות נשבר המוט שלו באחת הקפיצות.

## קישורים חיצוניים

## הערות שוליים

קטגוריה:אתלטים קובנים
קטגוריה:קופצים במוט
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:הוואנה: אישים
קטגוריה:קובנים שנולדו ב-1986
ארסלורמיטאל אורביט

שמאל|ממוזער|250px|מגדל ארסלורמיטאל אורביט
**ארסלורמיטאל אורביט** (באנגלית: **ArcelorMittal Orbit**) הוא מגדל תצפית בגובה 115 מטר, שנבנה במרכז הפארק האולימפי של לונדון שבסטרטפורד. המגדל, המכונה בקיצור "אורביט", תוכנן על ידי אניש קאפור וססיל בלמונד ונועד להנציח עבור הדורות הבאים את ארוח המשחקים האולימפיים של 2012 על ידי העיר לונדון. המגדל ממוקם בין האצטדיון האולימפי ובין מרכז ספורט המים ומאפשר למבקריו לצפות על כל הכפר האולימפי משתי מרפסות תצפית עגולות המצויות בחלקו העליון.

הרעיון להקמת המגדל נוצר לאחר שראש עיריית לונדון, בוריס ג'ונסון והשרה למשחקים האולימפיים, טסה ג'וול, החליטו ב-2008 שלפארק האולימפי נדרש "משהו נוסף". הם הכריזו על תחרות לעיצוב המונומנט ואת ההצעות שהוגשו בחנה ועדה בת תשעה חברים, שחלקם הגדול בא מתחום האמנות. 

על בנייתו ועיצובו של המגדל הוכרז ב-31 במרץ 2010 ותוכנן כי בנייתו תסתיים בדצמבר 2011. במועד זה הגיע המגדל לגובהו המרבי, אולם רק ב-15 במאי 2012 הוכרז על השלמתו הפיזית מבחינה חיצונית, ונמסר כי הסידורים הפנימיים יושלמו עד פתיחת המשחקים האולימפיים בסוף יולי 2012.

נכון לאוקטובר 2011, הוערכה עלות הפרויקט ב-22.7 מיליון לירות שטרלינג. מרב המימון (19.6 מיליון לירות שטרלינג) מגיע מתרומת איל תעשיית הברזל, לקשמי מיטאל, יושב ראש תאגיד הענק ארסלורמיטאל, הנחשב כאיש העשיר בבריטניה הגדולה. את יתרת המימון (3.1 מיליון לירות שטרלינג) העמידה "הסוכנות לפיתוח לונדון".

מתכנני המגדל, קאפור ובלמונד, טענו כי "האורביט" מבטא התקדמות אדריכלית משמעותית בשילוב שבין פיסול והנדסת מבנים. בעיצובו הוא משלב בין היבטים של יציבות ושל אי יציבות והמבקרים בו מעורבים בחוויה האמנותית באמצעות עליה במעלה הלולייני, המהווה חלק מהמבנה. המגדל זכה גם לתשבחות וגם לביקורות על עיצובו הנועז. בחלק מהביקורות כונה המגדל "פרויקט ראוותני" ונטען כי כיצירת אמנות במרחב הציבורי, אין לו ערך שיישאר גם בדורות הבאים.

ביוני 2016 נחנכה כאטרקציה במגדל מגלשה סגורה באורך 178 מטרים מראש מגדל התצפית עד הקרקע. המגלשה שקופה בחלקה ומתפתלת סביב מסבכי המגדל 12 פעמים וזמן הגלישה בה כ-40 שניות. את המגלשה תכנן המעצב האירופי קרסטן הלר.

## קישורים חיצוניים

* 
* 

## הערות שוליים

קטגוריה:לונדון: מבנים
קטגוריה:אולימפיאדת לונדון (2012)
קטגוריה:אניש קאפור
עבד אל-מונעם אבו אל-פתוח

שמאל|ממוזער|150px|עבד אל-מונעם אבו אל-פתוח
**עבד אל-מונעם אבו אל-פתוח** (ערבית: **عبد المنعم ابو الفتوح عبد الهادي**, תעתיק: **עבדל מונעים עבדל האדי אבו פותוח**; נולד ב-15 באוקטובר 1951) הוא רופא מצרי ופוליטיקאי איסלמיסט השייך לזרם המתון. בעברו כסטודנט היה אקטיביסט.

## ביוגרפיה
עבד אל-מונעם אבו אל-פתוח נודע בהתנגדותו העיקשת למשטרי אנואר סאדאת וחוסני מובארכ כמו גם בפתיחותו כלפי אנשים מאידאולוגיות פוליטיות שונות, נושא שנוי במחלוקת בין תומכי התנועות האסלאמיות במצרים וארגונים כגון האחים המוסלמים. כמזוהה בעבר עם האחים המוסלמים מאז 1970, היה אבו אל-פתוח חבר בלשכת ההדרכה של האחים מ -1987 עד 2009. בשנת 2011 הפסיק באופן רשמי כל קשרי עבודה פוליטיים עם האחים המוסלמים והתפטר מחברות בתנועה בעקבות החלטתו להתמודד בבחירות לנשיאות מצרים ב-2012 בניגוד לדעת התנועה. בבחירות זכה אבו אל-פתוח בכ-18 אחוזים מקולות המצביעים, ודורג רביעי מבין המתמודדים. כיום מכהן כמזכ"ל האיגוד הרפואי הערבי.

## קישורים חיצוניים

* פרופיל נרחב של אל-פתוח באתר ממרי

קטגוריה:פוליטיקאים מצרים
קטגוריה:האחים המוסלמים
קטגוריה:מצרים שנולדו ב-1951
זרסנאי טדסה

**זרסנאי טדסה** (בתיגרינית: **ዘርእሰናይ ታደሰ**; נולד ב-8 בפברואר 1982) הוא אתלט אריתראי. הוא אלוף העולם 4 פעמים ברציפות (2009-2006) ושיאן העולם בעבר בריצת חצי מרתון. הוא בעל מדליית ארד אולימפית, סגן אלוף עולם ואלוף אפריקה בריצת 10000 מטר ובכך היה לספורטאי היחידי שזכה במדליה אולימפית מאריתריאה.

## ביוגרפיה
טדסה נולד באדי בנה.

באליפות העולם שנערכה בפריז, צרפת בשנת 2003 סיים טדסה במקום שמיני בריצת 5000 מטר בתוצאה של 13:05.57 דקות.

### מדליה אולימפית ראשונה ל[[אריתריאה במשחקים האולימפיים|אריתריאה]]
באולימפיאדת אתונה (2004) זכה טדסה במדליית ארד בריצת 10000 מטר בתוצאה של 27:22.57 דקות, אחרי קנניסה בקלה שקבע שיא אולימפי חדש של 27:05.10 דקות וסילשי סיהינה 27:09.39 דקות, שניהם מאתיופיה ובכך היה לספורטאי היחידי שזכה במדליה אולימפית מאריתריאה. נוסף לכך, הוא סיים במקום שביעי בריצת 5000 מטר בתוצאה של 13:24.31 דקות.

באליפות העולם שנערכה בהלסינקי, פינלנד בשנת 2005 סיים טדסה במקום שישי בריצת 10000 מטר בתוצאה של 27:12.82 דקות ובמקום 14 בריצת 5000 מטר בתוצאה של 13:40.27 דקות.

במשחקי אפריקה שנערכו באלג'יר, אלג'יריה בשנת 2007 זכה טדסה במדליית זהב בריצת 10000 בשיא משחקים חדש של 27:00.30 דקות. באליפות העולם שנערכה באוסקה, יפן אותה שנה הוא סיים במקום רביעי בריצת 10000 מטר תוצאה של 27:21.37 דקות 

באולימפיאדת בייג'ינג (2008) סיים טדסה במקום חמישי בריצת 10000 מטר בתוצאה של 27:05.11 דקות.

### סגן אלוף עולם
באליפות העולם שנערכה בברלין, גרמניה בשנת 2009 זכה טדסה במדליית כסף בריצת 10000 מטר בתוצאה של 26:50.12 דקות, אחרי בקלה שקבע שיא אליפות חדש של 26:46.31 דקות, ולפני מוזס נדיימה מקניה (26:57.39 דקות).

### שיאן עולם
בתחרות שנערכה בליסבון, פורטוגל, ב-21 במרץ 2010 קבע טדסה בריצת חצי מרתון שיא עולם חדש של 58:23 דקות, במהלך הריצה שיפר את שיא העולם בריצת 20 ק"מ וקבע תוצאה של 55:21 דקות. 

באליפות העולם שנערכה בטגו, קוריאה הדרומית בשנת 2011 סיים טדסה במקום רביעי בריצת 10000 מטר בתוצאה של 27:22.57 דקות. בתחרות שנערכה בליסבון אותה שנה, הוא קבע את הישג השנה בעולם בריצת חצי מרתון 58:30 דקות.

### Breaking 2
זרסנאי היה אחד משלושת רצי המרתון שהשתתפו בפרויקט של חברת נייקי בשנת 2017 בו ניסו לשבור את שיא העולם במרתון ולרדת משעתיים. אמנם פרויקט זה לא הצליח להביא רץ למתחת לשעתיים, אולם הושגה בו התוצאה הטובה ביותר בריצת מרתון אי פעם של 2:00:25 על ידי הרץ הקנייתי אליוד קיפצ'וגה. זרסנאי הגיע במקום שני תוך שהוא שובר את שיאו האישי בתוצאה של 2:06:51. תוצאות אלו אינן מוכרות על ידי איגוד האתלטיקה.

## קישורים חיצוניים

קטגוריה:אתלטים אריתריאים
קטגוריה:שיאני עולם באתלטיקה
קטגוריה:רצים למרחקים ארוכים
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אריתריאים שנולדו ב-1982
ארוס (אסטרואיד)

שמאל|ממוזער|240px|מכתש בקוטר כ-5 ק"מ על פני ארוס
**ארוס** (שם מלא: **433 ארוס**; באנגלית: **Eros 433**) הוא אסטרואיד, השייך לקבוצת אסטרואידי אמור. השני בגודלו בקבוצת הגופים קרובי ארץ, אחרי גנימד. אחד האסטרואידים הראשונים שגשושית התקרבה אליו (ב-1998), והאסטרואיד הראשון שגשושית כזו הקיפה אותו (ב-2000) ואף נחתה עליו (ב-2001).

## גילוי ומחקר
האסטרואיד ארוס התגלה ב-13 באוגוסט 1898 על ידי האסטרונום הגרמני קרל גוסטב וויט, שעבד בברלין והאסטרונום הצרפתי אוגוסט שרלואה, שעבד בניס, כל אחד מהם בנפרד. הוא כונה ארוס על שם אל האהבה היווני והמספר 433 המופיע לפני שמו באנגלית מציין את היותו האסטרואיד ה-433 שהתגלה למדע (הראשון הוא קרס, הקרוי באנגלית - 1 Ceres, השני פאלאס - 2 Pallas, וכו').

ב-17 בפברואר 1996 שיגרה נאס"א חללית מחקר, שכעבור כשנה כונתה NEAR Shoemaker, על שם המדען יוג'ין שומייקר, שנפטר ב-1997. החללית התקרבה לארוס לראשונה בינואר 1998, נכנסה למסלול סביבו ב-14 בפברואר 2000 ונחתה על פניו ב-12 בפברואר 2001. היא שידרה את ממצאיה הרבים, לרבות צילומים, לאורך כל התקופה הזו והמשיכה בכך גם כמעט חודש לאחר הנחיתה, עד שככל הנראה הקור השורר על פני האסטרואיד שיתק את מכשיריה.

## תכונותיו
ארוס הוא אסטרואיד המורכב בעיקרו מסלע - S-type asteroid, כמו בערך 17% מהאסטרואידים במערכת השמש. בשונה מקבוצה זו, רובם הגדול של האסטרואידים, כ-75%, מורכבים מתרכובות פחמן - C-type asteroids.

אורכו של ארוס כ-32 ק"מ, עם רוחב ועובי של כ-11 ק"מ על 11 ק"מ. כתוצאה מכך הוא נחשב בין האסטרואידים הגדולים - השני בגודלו בקבוצת האסטרואידים הקרובים לכדור הארץ.

שנת ארוס, דהיינו משך הזמן שלוקח לו להקיף את השמש, היא בת כ-643 ימים, בערך שנת ארץ ושלושה רבעים. ארוס סובב סביב עצמו ומשלים הקפה אחת, מדי 5.27 שעות.

מסלולו סביב השמש, מרוחק ממנה, בממוצע, פחות ממאדים ויותר מכדור הארץ, אבל זהו רק הממוצע. בשל מסלולו האליפטי עד מאוד, בנקודה הקרובה ביותר שלו לשמש (פריהליון), הוא אמנם מרוחק מהשמש מעט יותר מאשר כדור הארץ (כ-1.1 AU), אך בנקודה הרחוקה (אפהליון), הוא רחוק ממנה אף יותר מאשר המאדים (כ-1.8 AU) (AU = יחידה אסטרונומית = המרחק הממוצע של כדור הארץ מהשמש). סוג מסלול זה מכליל את ארוס בקבוצת האסטרואידים הקרויה אסטרואידי אמור, על שם האסטרואיד אמור, שהיה הראשון שהתגלה מקבוצה זו ואשר זהו אופי מסלולו. סוגי מסלולים אחרים של האסטרואידים מכלילים אותם בהתאמה בקבוצות אחרות, כל אחד על פי מסלולו, למשל אסטרואידי אפולו, אסטרואידי אטן וכו'.

על פי מחקרים מסוימים, קיים סיכוי סביר, שבתוך מיליארד שנים פחות או יותר, יתנגש ארוס בכדור הארץ. עוצמתה הצפויה של התנגשות שכזו, אם תתרחש, תהיה אף גדולה יותר מזו שגרמה ככל הנראה להכחדתם של הדינוזאורים.

הטמפרטורה השוררת על פני ארוס נעה בין 100+ ל- (150-) מעלות צלזיוס, תלוי במרחק מהשמש ובגורמים אחרים. דחיסותו דומה למדי לדחיסותה של הקליפה הסלעית של כדור הארץ - כ-2.4 טון למ"ק.

## ראו גם
ימין|ממוזער|230px|ארוס משלים סיבוב סביב עצמו כל 5.27 שעות
* רשימת אסטרואידים
* גופים קטנים במערכת השמש
* חגורת האסטרואידים

## קישורים חיצוניים

* JPL Small-Body Database Browser, באתר קלטק
* חקר ארוס, באתר אוניברסיטת אריזונה
* על ארוס, באתר האגודה האסטרונומית המלכותית של ניו זילנד
* 

## הערות שוליים

קטגוריה:אסטרואידים
קטגוריה:גופים קרובי ארץ
Midnite Vultures

**Midnite Vultures** הוא אלבומו השביעי של האמן האמריקאי בק אשר יצא לאור בנובמבר 1999 על ידי חברת התקליטים גפן. למרות דמיונו לאלבומיו הקודמים בו בק חקר סגנונות רבים, Midnite Vultures לא זכה להצלחה דומה שלה זכה אלבום פריצת הדרך שלו Odelay, למרות שמבחינה ביקורתית ומסחרית הוא התקבל היטב.

## מוזיקה
מבחינה מוזיקלית האלבום מכיל סגנונות מגוונים, כדוגמת Funk, סול, מוזיקה אלקטרונית וסינת'פופ. מספר שירים באלבום מושפעים ישירות משירים אחרים: ב-"Get Real Paid" מופיע מוטיב המזכיר את שירם של קראפטוורק "It's More Fun to Compute"; קטע מעבר בשיר "Milk & Honey" נשמע כמו שירם של Grandmaster Flash and the Furious Five ,"The Message"; "Beautiful Way" נוצר לאחר האזנה לשירם של הוולווט אנדרגראונד "Countess from Hong Kong"; ו-"Debra" נוצר בהשראתם של להיטו של פרינס "Raspberry Beret" ושירו של דייוויד בואי "Win".

## רשימת השירים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אלבומי בק
קטגוריה:אלבומי רוק אלטרנטיבי
1848 במדע

## אסטרונומיה
* חקר ערפילית הסרטן על ידי ויליאם פרסונס.
* הגדרת מספר וולף לתיאור פעילות כתמי שמש.
* 25 באפריל – גילוי אסטרואיד מס' 9 - מטיס 9 על ידי אנדיו גראהם.

## ארכאולוגיה
* גילוי מחדש של טיקאל, אתר מורשת עולמית

## גאוגרפיה
* גילוי מצרי טרטר על ידי גנדי נבלסקי.

## טכנולוגיה
* המצאת מיקרומטר על ידי ג'או פלמר.
* פתיחת תעלת אילינוי ומישיגן

## פיזיקה
* גילוי האפס המוחלט על ידי ויליאם תומסון.

## נולדו
* 23 במאי – אוטו ליליינטל, חלוץ תעופה גרמני (נפטר ב-1896)
* 22 ביוני – ויליאם מקאיבן, מנתח סקוטי (נפטר ב-1924)
* 8 בנובמבר – גוטלוב פרגה, מתמטיקאי גרמני (נפטר ב-1925)
* 22 בדצמבר – אולריך פון וילמוביץ-מולנדורף, בלשן גרמני (נפטר ב-1931)

## נפטרו
* 9 בינואר – קרוליין הרשל, אסטרונומית אנגליה (נולדה ב-1750)
* 21 במאי – פייר ואנצל, מתמטיקאי צרפתי (נולד ב-1814)
* 7 באוגוסט – ינס יאקוב ברצליוס, כימאי שוודי (נולד ב-1779)
* 12 באוגוסט – ג'ורג' סטיבנסון, מהנדס אנגלי (נולד ב-1781)
* 18 בדצמבר – ברנרד בולצנו, מתמטיקאי איטלקי (נולד ב-1781)

## קישורים חיצוניים

*
זיכרון איקוני

**זיכרון איקוני** או **זיכרון תמונתי** הוא זיכרון חושי המתייחס לחוש הראייה.
הוא מכיל למשך זמן קצר מאוד – עד חצי שנייה, את המידע הנקלט בעיניים מהסביבה, כך שבהמשך הוא יוכל לעבור לזיכרון לטווח קצר וזיכרון לטווח ארוך.

בהשוואה לזיכרון האיקוני, המידע בזיכרון הדהודי דועך בקצב איטי יותר.
אך המידע בזיכרון האיקוני יכול להשתמר לזמן ארוך יותר עבור ראיית לילה, כאשר סביבה חשוכה מוארת באופן פתאומי לזמן קצר. לדוגמה, כמו שקורה בסופת ברקים לילית. במצב כזה ההמשכות החזותית יכולה להגיע למספר שניות.

## ייצוג המידע בזיכרון האיקוני
יש הטוענים שהייצוג של המידע בזיכרון האיקוני הוא רישום בעל רמת דיוק גבוהה של כל הגירוים הנקלטים משדה הראייה. לעומתם, יש הטוענים כי הזיכרון האיקוני שומר עותק של עיקר המידע הנקלט במוקד הרשתית ובסביבתה.

בנוסף, ישנה מחלוקת לגבי רמת העיבוד של המידע בזיכרון החושי. יש הטוענים שהייצוג של המידע מאורגן לפי המיקום של הגירויים על הרשתית באופן דו-ממדי. אחרים טוענים שהזיכרון האיקוני משמר מידע שמקורו בשלב עיבוד מתקדם יותר, המאפשר ייצוג תפיסתי תלת-ממדי. העיבוד שנוצר על ידי מערכת העצבים המרכזית מאפשר לייצג את המיקום של האובייקטים השונים במרחב ביחס לאדם.

## ראו גם
* קשב חזותי
* זיכרון חזותי
* תפיסה חזותית

## קישורים חיצוניים

## הערות שוליים

קטגוריה:זיכרון
קטגוריה:חושים
קטגוריה:ראייה
ריצ'רד סטנגל

שמאל|ממוזער|250px|ריצ'רד סטנגל
**ריצ'רד אלן "ריק" סטנגל** (באנגלית: **Richard Allan "Rick" Stengel**; נולד ב-1955, בניו יורק) הוא סופר, עיתונאי ועורך עיתונות אמריקאי, המכהן החל מ-11 בפברואר 2014 כסגן שר החוץ של ארצות הברית. קודם לכן כיהן כעורך הראשי השישה עשר של טיים מגזין. ב-2010 הציב אותו השבועון המתחרה "ניוזוויק" במקום ה-41 ברשימת 50 האנשים המשפיעים ביותר בעולם.

## קורות חיים
נולד בניו יורק, ב-1955. למד באוניברסיטת פרינסטון, שבניו ג'רזי וסיים תואר ראשון בהצטיינות, ב-1977. קיבל את מלגת רודז ובעזרתה למד באוניברסיטת אוקספורד, אנגליה, ספרות והיסטוריה. שימש תקופה מסוימת, בנוסף לעבודתו העיתונאית גם כמרצה באוניברסיטת פרינסטון.

נשוי למרי (לבית פפאף), ילידת דרום אפריקה ואב לשני בנים. נלסון מנדלה הוא הסנדק של הבן הבכור.

## עיתונאי
סטנגל הצטרף למגזין החדשות טיים, כעיתונאי, ב-1981 והתקדם בהדרגה עם השנים. עם זאת, הוא הירבה לכתוב כתבות ומאמרים גם לעיתונים אחרים ובהם הניו יורק טיימס, רולינג סטון, הניו יורקר, הניו ריפבליק, ואחרים, והופיע בטלוויזיה כפרשן, ב-MSNBC ועוד. ב-1999 עשה הפסקה קצרה מעיסוקיו העיתונאיים, כשהצטרף למרוץ הכושל של ביל בראדלי למועמדות המפלגה הדמוקרטית לנשיאות ארצות הברית. משנכשל בראדלי במירוץ, חזר סטנגל ב-2000, לטיים, הפעם כבר כעורך בכיר. הוא עשה הפסקה קצרה נוספת בקריירה שלו בטיים, כשמונה במרץ 2004 למנכ"ל ארגון "מרכז החוקה הלאומי", המפעיל מוזיאון בשם זה ומטרתו לקדם את המודעות לחוקה האמריקאית, אך חזר כעבור כשנתיים, ביוני 2006, לטיים, הפעם בתור העורך הראשי השישה עשר של המגזין, תפקיד בו כיהן עד פברואר 2014.

## סופר ומפיק
סטנגל היה סופר הצללים שכתב יחד עם נלסון מנדלה את האוטוביוגרפיה של האחרון, שיצאה לאור ב-1993 בהוצאת ליטל, בראון - *Long Walk to Freedom*. הספר יצא לאור גם בישראל, בתרגום לעברית בהוצאת כתר, ב-1994. כשנתיים מאוחר יותר, ב-1996 היה סטנגל מפיק שותף של הסרט הדוקומנטרי *מנדלה*, שהיה מועמד לפרס אוסקר.

בנוסף, סטנגל כתב גם שלושה ספרים, שלא כסופר צללים אלא תחת שמו -

* January Sun: One Day, Three Lives, A South African Town (Touchstone, 1990)
* You're too Kind: A Brief History of Flattery (London: Simon & Schuster, 2000)
* Mandela's Way: Fifteen Lessons on Life, Love and Courage (New York: Crown Publishers, March 2010)
(עם הקדמה מאת נלסון מנדלה)


## בפוליטיקה
ב-1999 עשה סטנגל הפסקה קצרה מעיסוקיו העיתונאיים, כשהצטרף למרוץ הכושל של ביל בראדלי למועמדות המפלגה הדמוקרטית לנשיאות ארצות הברית, בתור יועץ בכיר וכותב הנאומים. העמדה הפוליטית הכללית של בראדלי הייתה שמאלית יותר מזו של אל גור, והאחרון ניצח אותו וזכה במועמדות (גור עצמו הפסיד בסופו של דבר לג'ורג' בוש (הבן) בבחירות הכלליות). משנכשל בראדלי במירוץ, חזר סטנגל ב-2000, לטיים.

במירוץ לנשיאות ארצות הברית ב-2008, בעימות באוניברסיטת קולומביה בין שני המועמדים לנשיאות, ברק אובמה וג'ון מקיין, היה סטנגל אחד משני המנחים.

ב-11 בפברואר 2014 מונה על ידי נשיא ארצות הברית ברק אובמה לתפקיד סגן שר החוץ לדיפלומטיה ועניינים ציבוריים, תחת שר החוץ ג'ון קרי.

## ראו גם
* כתב עת

## קישורים חיצוניים

* 

* 
* 
* 

## הערות שוליים

קטגוריה:עיתונאים אמריקאים
קטגוריה:עורכי עיתונים אמריקאים
קטגוריה:סופרים אמריקאים
קטגוריה:סגל אוניברסיטת פרינסטון
קטגוריה:בוגרי אוניברסיטת פרינסטון
קטגוריה:בוגרי אוניברסיטת אוקספורד
קטגוריה:סגל MSNBC
קטגוריה:סגל טיים מגזין
קטגוריה:פקידי ממשל בארצות הברית
קטגוריה:זוכי מלגת רודס
קטגוריה:כדורסלני אוניברסיטת פרינסטון
קטגוריה:אמריקאים שנולדו ב-1955
שילוקים

**שילוקים** (באנגלית: **Shilluk**) הם קבוצה אתנית במחוז מדינת הנילוס העליון שבדרום סודאן. בני השילוק משתייכים לעמים הנילוטיים החיים במזרח אפריקה באזורים הסמוכים לנהר הנילוס. הם חיים בעיקר סביב העיר מלקאל ושפתם היא שילוקית. לפני מלחמת האזרחים הסודאנית השנייה בני השבט חיו גם במספר יישובים בגדה הצפונית של נהר סובט.

השילוקים הם השבט הרביעי בגודלו בדרום סודאן אחרי הדינקה והנואר. רובם נוצרים ומיעוטם משתייך לדת אפריקאית מסורתית.

## קישורים חיצוניים

* The Gateway to Shilluk Community
* [Library of Congress Photo of two Shilluk men, dated 1936](http://lcweb2.loc.gov/cgi-bin/query/h?pp/matpc:@field(NUMBER+@band(matpc+00313)))
* Mayhem in Sudan's Shilluk Kingdom
* 
* 

קטגוריה:עמים נילוטיים
קטגוריה:דרום סודאן: דמוגרפיה
Guero

**Guero** הוא אלבומו התשיעי של האמן האמריקאי בק, אשר יצא לאור במרץ 2005 על ידי אינטרסקופ רקורדס. הוא הופיע לראשונה במצעד הבילבורד במקום השני. עד לתאריך זה, זהו המקום הגבוה ביותר שהשיג בק במצעד הבילבורד. האלבום מהווה חזרה לסגנון אלבומו Odelay משנת 1996, בעיקר בגלל שיתוף הפעולה עם צמד המפיקים הדאסט בראדרז, שהפיקו את האלבום. האלבום גם מזכיר את אלבומו של בק Mutations בקטעים בהם יש השפעות ברזילאיות.

## רקע
האלבום יצא לאור בשלושה פורמטים שיצאו בו זמנית: גרסת CD ללא בונוסים, גרסת PlayStation Portable UMD, וגרסת CD + DVD. הCD בגרסה האחרונה כולל קטעי בונוס בנוסף לשירי האלבום הרשומים למטה, והDVD כולל את 13 רצועות האלבום במיקס של 5.1 סראונד ביחד עם קליפים אבסטרקטיים מרובי זוויות, בנוסף יש ב-DVD תוספות מיוחדות.

מאוחר יותר בשנת 2005, הוציא בק אלבום רמיקסים של שירי האלבום בשם Guerolito.

שם האלבום גזור מהסלנג המקסיקני "Güero" (נשמע כמו ware-roh) שמשמעו אדם בלונדיני וחיוור. בק ציין שבילדותו הרבה פעמים פנו אליו כאל "Güero".

באלבום מתארח ג'ק וייט מהוייט סטרייפס שמנגן בבס בשיר "Go It Alone". בנוסף גם כריסטינה ריצ'י מתארחת בדיבור בשיר "Hell Yes".

השיר "Broken Drum" הוקדש לזכרו של אליוט סמית' שנפטר באוקטובר 2003.

## רשימת שירים

### קטעי בונוס בגרסת ה-DVD

## קישורים חיצוניים

קטגוריה:אלבומי בק
קטגוריה:אלבומי רוק אלטרנטיבי
קטגוריה:אלבומי חברת אינטרסקופ רקורדס
1849 במדע

## אסטרונומיה
* הגדרת גבול רושה שנותן הסבר לקיום טבעות של שבתאי על ידי אדוארד רושה.
* 12 באפריל – גילוי אסטרואיד מס' 10 - היגייה 10 על ידי הנבאל דה קספריס.

## ארכאולוגיה
* גילוי מחדש של ארך על ידי ויליאם לופטוס

## בוטניקה
* פרסום ספר Flora Mosquensis Exsiccata - הספר הראשון על הצומח ברוסיה.

## טכנולוגיה
* 10 באפריל – הוצאת פטנט על סיכת ביטחון.
* 7 באוקטובר – פרנסיסק ארבן עבר את הרי האלפים על כדור פורח.
* ג'ורג' גיילי הצליח להפעיל דאון בירידה מההר. טיסה ראשונה של כלי טיס כבד מהאוויר.
* פיתוח טורבינת פרנסיס על ידי ג'יימס פרנסיס.

## מתמטיקה
* חקר סוליטון על ידי ג'ורג' סטוקס.

## פיזיקה
* מדידת מהירות האור על ידי לאון פוקו וארמן איפוליט פיזו.

## רפואה
* תיאור ראשון של מחלת אדיסון

## נולדו
* 7 במרץ – לותר ברבנק, בוטנאי אמריקאי (נפטר ב-1926)
* 25 באפריל – פליקס קליין, מתמטיקאי גרמני (נפטר ב-1925)
* 26 במאי – ארנסט רימק, נוירולוג גרמני (נפטר ב-1911)
* 12 ביולי – ויליאם אוסלר, רופא קנדי (נפטר ב-1919)
* 27 ביולי – ג'ון הופקינסון, פיזיקאי בריטי (נפטר ב-1898)
* 14 בספטמבר – איוואן פבלוב, פיזואולוג רוסי, חתן פרס נובל (נפטר ב-1936)
* 26 באוקטובר – פרדיננד פרובניוס, מתמטיקאי גרמני (נפטר ב-1917)

## נפטרו
* 12 בדצמבר – מארק איזמברד ברונל, מהנדס בריטי (נולד ב-1769)

## קישורים חיצוניים
שניוני הפה

**שניוני הפה** (שם מדעי: Deuterostomia **דאוטרוסטומיה**, מיוונית: Deutero - שני, stomia - פה) היא על-מערכה של בעלי חיים רב תאיים אמיתיים מהקבוצה בילטריה. קבוצה זו התפתחה בתור הקמבריון ומכילה בעיקר מינים ימיים, למעט המיתרניים מקבוצת בעלי ארבע רגליים שהחלו לעלות ליבשה.

## טקסונומיה
שניוני הפה נבדלים מקבוצת קדמוני הפה (Protostomia) בהתפתחות העוברית; בשניוני הפה הפתח הראשוני שנוצר בבלסטולה במהלך הפיכתה לגסטרולה יהפוך בהמשך לפי הטבעת בעוד שבקבוצת קדמוני הפה פתח זה יהפוך לפה; בעוד שבשניוני הפה הציטוקינזה (חלוקת התאים בעובר הצעיר) רדיאלית ואינה דטרמיניסטית, הציטוקינזה בקדמוני-הפה היא בדרך כלל ספירלית ודטרמיניסטית; כמו כן, אופן יצירת חלל הקרביים שונה - בשניוני-הפה חלל הקרביים מתפתח מכיסים בולטים פנימה מהקיר הדורסו-לטרלי של המעי הקדום, לעומת זאת בקדמוני-הפה חלל הקרביים מתפתח מנימים שצומחים מתוך המזודרם שאחר כך הופך לחלל פנימי (תהליך המכונה schizocoely).

הקבוצה כוללת חמש מערכות:
* מערכת מיתרניים (Chordata) - אליה משתייכים העופות, הזוחלים, הדגים, הדו-חיים והיונקים.
* מערכת מיתרני פה (Hemichordata) - אליה משתייכים גרפטוליטים ותולעי אצטרובל.
* מערכת קווצי עור (Echinodermata) - אליה משתייכים כוכבי ים, קיפודי ים, מלפפוני ים, נחשוני ים, חבצלות ים ועוד.
* מערכת תולעי חץ (Chaetognatha).
* מערכת קסנוטורבלידה (Xenoturbellida) כוללת סוג יחיד קסנוטורבלה.

שמאל|ממוזער|340px|תרשים זה מראה את ההבדלים ביצירת חללי הגוף בקדמוני-הפה ובשניוני-הפה. קבוצות אלו נבדלות בכמה מאפיינים של ההתפתחות העוברית המוקדמת: בשניוני-הפה החלוקות בבלסטולה נקראות "חלוקות רדיאליות" כי הן מתרחשות במקביל או בניצב לציר הקוטב העיקרי. בקדמוני הפה החלוקות נקראות "ספיראליות" כי מישורי החלוקה נמצאים באלכסונים ביחס לציר הקוטב המרכזי. במהלך יצירת הגסטרולה, הפה העוברי בקדמוני הפה נוצר ראשון מהבלסטופור בעוד שפי-הטבעת נוצר מאוחר יותר, בשניוני-הפה סדר הדברים הפוך, ומכאן שמם

## מוצא
רוב בעלי החיים המורכבים יותר ממדוזה וצורבים אחרים מחולקים לשתי קבוצות, קדמוני-הפה ושניוני-הפה. המיתרניים (הכוללים את כל בעלי החוליות) הם שניוני-פה. סביר להניח כי המין *Kimberella* בן 555 מיליון שנה היה חבר בקבוצת קדומי-הפה. אם כן, פירוש הדבר כי שושלות קדומי-הפה ושניוני-הפה התפצלו זמן קצר לפני הופעת *Kimberella* - לפחות לפני 558 מיליון שנה, ולכן גם לפני תחילת הקמבריון לפני 542 מיליון שנה. מאובנים של המין *Ernietta Ediacaran*, שהופיע לפני כ-543–549 מיליון שנים, עשוי לייצג חיה מקבוצת שניוני-הפה.

מאובנים השייכים לקבוצה אחת גדולה של שניוני-הפה, קווצי-העור (שחבריה המודרניים כוללים כוכבי ים, קיפודי ים וחבצלות ים) היו נפוצים למדי מתחילת הקמבריון, לפני 542 מיליון שנה. ניתן לפרש מאובנים של המין *Rhabdotubus johanssoni* מאמצע הקמבריון כשייכים לקבוצת חצי-מיתרניים.

## קישורים חיצוניים

* 

*
קטגוריה:בעלי חיים שתוארו ב-1908
קטגוריה:טקסונים שתוארו בידי קרל גרובן
קטגוריה:טקסונים קיימים שהתפתחו בפרוטרוזואיקון
קטגוריה:על-מערכה
רסיס נהרה

שמאל|ממוזער|150px|לוגו ההוצאה
**רסיס נהרה** היא הוצאת ספרים קטנה הממוקמת בבאר שבע.

ההוצאה הוקמה על ידי אורי מאיר ביוני 2007.
בחודש אוגוסט 2023 קנתה שלומית גיא זכויות בהוצאה, וכעת ההוצאה כוללת שתי הוצאות לאור, הנפרדות זו מזו - ׳רסיס נהרה מבית אורי מאיר׳, ו׳רסיס נהרה מבית שלומית גיא׳.

## מספרי ההוצאה
* **כתר מלכות** מאת אורי מאיר - חמישה סיפורים קצרים (2007). הספר היה מועמד לפרס גפן בשנת 2008.
* **ימים באים** מאת עידו גנדל - שמונה סיפורים קצרים (2007). הספר היה מועמד לפרס גפן בשנת 2008.
* **שלושה פינגווינים בעיר הגדולה** מאת מריאלה צ'נו מלכיאור - ספר ילדים מאויר (2009).
* **[[טליה פינקל#טליה.דייט.קום|טליה.דייט.קום]]** מאת טליה פינקל - שירה דוקומנטרית (2009). סרט דוקומנטרי המבוסס על הספר הוקרן בערוץ 8 בשנת 2010.
* **לא הולך לשום מקום** מאת מואיז בן הראש - שירה (2010). הספר זכה בפרס יהודה עמיחי לשירה בשנת 2012.
* **אימפריה** מאת שלומית גיא - זיכרונות משנה של כדורגל אנגלי (2010). עריכה מקצועית: אבי מלר.
***חידת אבן השתייה** (2021) מאת אורי מאיר - רומן פנטזיה יהודי על נער חילוני מחיפה שעובר למציאות אלטרנטיבית.

## קישורים חיצוניים
*בלוג הוצאת רסיס נהרה

## הערות שוליים

קטגוריה:הוצאות ספרים בישראל
קטגוריה:ישראל: חברות שהוקמו ב-2007